Snaakse weer wat ons het, né? | Die Pienk Zuit
Julie 18, 2007
Dis asof daar ‘n effense ongemaklike stilte heers in die deel van die blogosfeer wat ek gereeld besoek. Soos by ‘n braai by jou vrou se skoolvriende wat jy nie eintlik ken nie, en jy het nou al rugby en krieket gesels met die manne langs die vuur. Al wat dan nog oorbly is die weer. Troos jouself, dit kon erger gewees het. Julle kon soos die Britte sommer met die weer begin het.
Om jou uit te help om volgende keer die kenner op die gebied van die weer te wees, wil ek ‘n kombinasie van 2 webwerwe voorstel: My Weather en Wind Guru. My Weather gee ongelooflike visuele voorspellings vir die volgende 5 dae (egter net vir S.A.). Jy kan sien hoe gaan die wolke, reën, temperatuur, aanvoelbare temperatuur, lugdruk, wind, ens. lyk vir elke 6 uur in die nabye toekoms.
WindGuru gee ‘n numeriese voorspelling van selfs nog meer veranderlikes, en hulle voorspelling dek elke 3 uur in die volgende week. Beide is die mees akkurate voorspellings wat ek nog teegekom het. Hulle gee vir jou genoeg inligting dat jy self die afleidings kan maak of dit gaan reën of nie. Baie nuttig as jy moet besluit watter middag hierdie week die beste gaan wees vir ‘n rondte gholf (min wind, geen reën), of watter dag om te gaan duik (min wind, min swell), of sommer net om slim te klink langs die braaivleisvuur.
17 Responses to “Snaakse weer wat ons het, né?”
Julie 18, 2007 at 11:04
my lewe word deur die weer regeer.
ek het ook die ongemaklike stilte opgemerk. kan dit dalk facebook wees, dink jy?
Julie 18, 2007 at 11:26
Ja, facebook het defnitief ‘n groot effek. Ek verstaan dit rerig nie, soos dorothy gesê het, dis eintlik net ‘n fancy rolodex. Dit bevorder nie rerig interessante gesprekke of debatte nie.
Julie 18, 2007 at 16:13
Dit is inderdaad baie stil. Selfs Johannes 11 is blykbaar weggeraap of iets, mens hoor niks. En dan het ek ‘n groot vraag: Wat het geword van Klagat?
Julie 18, 2007 at 16:22
Nooit gedink die dag sou kom wat ons vir Jo_11 sou mis nie. Miskien was die wederkoms laas week, en ons het dit gemis. Nou’s ons besig met daardie laaste 1000 jaar.
Julie 18, 2007 at 16:32
Gepraat van duik: waneer laas het jy lyfnatgemaak? Die kleine Rendier is nou gespeen en nou’s Mev Rendier reg om die waters aan te durf.
O ja, het jy al in Moz geduik?
Julie 18, 2007 at 16:46
Amper 3 jaar terug laas borrels geblaas, nog in Kenia. Die koue water hier trek my nie rerig meer aan nie. Het darem intussen bietjie krewe uitgehaal (of ten minste gepoog). Sal hopelik aan die einde van die jaar Thailand besoek, en daar kan duik; sal seker voor dan ‘n paar duike hier moet doen saam met ‘n geduldige buddy, net om weer skills op te skerp.
Nog nie in Moz geduik nie nee, Sodwana was naaste daaraan wat ek nog geduik het.
Julie 19, 2007 at 2:23
Facebook is ongelooflik. Ek moes my naam (geen foto’s, geen niks nie) daarop sit om op iemand se comment te antwoord, en nou is ek al deel van 30 mense se vriendekringe. Mense wat my 15 jaar laas gesien het. Hoe de hel kry hulle my?!
Julie 19, 2007 at 8:19
Nog ‘n weerstasie (komaan, mense, ons moet oor die WEER gesels! Wats fout met julle?) waarvan ek hou:
Hyt ‘n paar spesifieke plekke wat jy nie sommer andersins spesifiek te vinde kry nie. Soos bv op die tv se weer.
Julie 19, 2007 at 8:31
Freddy, jy’s ‘n legend! Windfinder is selfs beter as WindGuru. Dit het sopas ‘n permanente plek in my bookmarks gekry.
Julie 19, 2007 at 8:46
Facebook ‘n fancy rolodex? Good grief, nee.
Johannes_11 is gereïnkarneer as Family Radio Something Something. Die boodskap word steeds verkondig. Wees nie bevrees nie.
Julie 19, 2007 at 10:42
nou’t ek lekker gelag. joh_11 weggeraap! moenie worry nie, hy preek nog gereeld vir george.
LAMMERVANGER!!! HOE DURF JY AGTER ONS RUE FACEBOOK EN DIE BLOGOSFEER IGNOREER?? Mag daar spinnekoppe nesmaak op die agterkant van jou handdoeke.
zuit, wannee gaan jy rusland toe?
Julie 19, 2007 at 10:43
ek’t ‘n halwe liter koffie oor die rekenaar se keyboard uitgegooi, nou werk die R nie so lekker nie. ek moes mooi tik toe ek “proes” gekryf het.
Julie 19, 2007 at 10:51
maeree, gelukkig is jy versigtig met die R. Dit kon jou Mosselbaai aanmerking nogal op die verkeerde voet laat begin het.
Rusland trip is eers “onbepaald” uitgestel; politieke redes buite ons beheer. Hopelik kan Thabo iets in Vladimir se oor vluister om dit uit te sorteer. Hoe langer hulle wag, hoe kouer word dit daar, so hopelik gouer as later.
Julie 19, 2007 at 16:07
Windfinder help baie vir ons ouens wat die soutwater met vlieë aandurf of die wat onder die water speel.
Hier is nog ‘n interessante webwerf:
Jammer vir die lang link – dis vir Kaapstad spesifiek
Julie 20, 2007 at 12:49
My pa sweer by Accuweather.
Julie 20, 2007 at 15:35
Ag Nee Zuit!!! Vluister!! Vluister met ‘n V!! Nee!! Dat ek van alle mense jou daarop moet wys…
Julie 20, 2007 at 15:57
Minelli, wat sou ek tog sonder jou gedoen het?
Julie 18, 2007 at 10:21